《神鱼泓是日与诸公流杯水中如西丘故事》
宋代·程俱

柳州固奇士，戏好亦幽绝。远怀西丘饮，千古清兴发。

徜徉恨无所，盘俎对羁绁。聊为五里行，邂逅一壶挈。

神鱼伏山根，渟湛初一穴。侵侵决寒溜，沙石助清越。

披莎得盘石，离坐若天设。实觞竞乘流，眩转亦飘瞥。

争持或三釂，遇坎时一蹶。欢来朱碧乱，笑罢巾帽脱。

相望西丘游，讵易议优劣。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。